1 Nemean leijona

Herakleen mielihyvän tunne kuitenkin katosi, kun hän seisoi Tirynsissä kilpailijansa Eurystheuksen valtaistuimen edessä – kuningas hymyili typerää hymyään ja vaati Nemean leijonan taljaa; Nemean leijona oli yksi Orthrosin ja Ekhidnan kauhistuttavista pojista ja se oli raivonnut ympäröivällä maaseudulla. Matkallaan Nemeaan Herakles vietti yön Molorkhos-nimisen talonpojan mökissä; kuultuaan Herakleen yrityksestä talonpoika tarjoutui uhraamaan hänelle. Herakles kehotti miestä siirtämään uhriaan kuukauden verran, minkä jälkeen jollei hän palannut uhri pitäisi osoittaa Herakles Sankarille; mutta jos hän palaisi voittajana, uhri pitäisi osoittaa Zeus Pelastajalle.

Molorkhos osoitti hänelle leijonan luolalle johtavan pitkän polun ja toivotti onnea. Viisitooista päivää myöhemmin Herakles kuuli leijonan kaukaisen ärjynnän useiden tuntien ajan ennen kuin pääsi tirkistelemään pensaiden lomitse luolaan, johon oli kaksi sisäänkäyntiä. Herakles jännitti jousensa ja ääntäkään päästämättä pani nuolensa paikoilleen; sitten hän heitti kiven luolan lähimmälle suuaukolle. Välittömästi hypähti luolasta ulos leijona, joka oli kaksi kertaa suurempi kuin yksikään niistä jotka Herakles oli kuristanut kuoliaaksi Kithaironvuorella; se ärjyi ja pärskyi raivoissaan siitä että sitä oli häiritty. Herakles antoi nuolensa lentää ja aivan totta, se osui suoraan tuon valtavan pedon silmien väliin, mutta Herakleen sydäntä kouraisi kun nuoli ponnahti irti. ”Miten valtavan lämpimän ja kevyen asetakin tuosta taljasta saisikaan, jos Zeus auttaisi minua surmaamaan tuo leijona!” Herakles ajatteli. Zeus kuuli häntä Olympoksellaan – kaikki olympolaiset seurasivat häntä – ja lähetti alas avuksi sotaisan tyttärensä, säihkyväsilmäisen Athnen. Herakleen siitä mitään tietämättä Athene antoi hänelle uutta rohkeutta ja niin Herakles astui esiin ja pyöritti kiven luolan toisen suuaukon eteen; sitten hän astui toiselle suuaukolle ja surmasi leijonankuristaen ja sen yhtä helposti kuin oli kuristanut käärmeet ollessaan vasta vauva.



Sillä välin Molorkhos valmistautui uhraamaan Herakleelle, kuolleelle sankarille, sillä oli kulunut jo kuukausi siitä, kun Herakles oli lähtenyt. Nähdessään sankarin palaavan kuollut Nemean leijona harteillaan Molorkhos ylisti Zeusta ja poltti uhrinsa pilvienkerääjälle säästien lihat Herakleen voiton kunniaksi järjestettävään juhlailtaan. Paikalliset talonpojat liittyivät seuraan ja he tanssivat pitkälle yöhön; lopultakin he voisivat työskennellä pelloillaan pelkäämättä hirviötä.

Eurystheus oli harmissaan, kun Herakles palasi Tirynsiin voittajana; hän oli toivonut, ettei olisi enää koskaan joutunut tapaamaan Heraklesta ja vieläkin pelästyneempi hän oli kun hän näki leijonan, joka näytti siltä kuin olisi voinut hetkenä minä hyvänsä herätä taas eloon. Eurystheus hyppäsi varastoruukkuun piiloon; Herakles ei kyennyt kätkemään huvittuneisuuttaan ja Eyrystheus sanoi vihaisesti, että Herakles ei enää nauraisi kun kuulisi, mikä olisi hänen seuraavana tehtävänsä. Hera palkitsi leijonan hyödyttömiksi jääneet yritykset uhmata Heraklesta asettamalla sen taivaalle tähtikuvioksi, joka tunnetaan nimellä Leijona[[1]](#footnote-1).

1. [https://fi.wikipedia.org/wiki/Leijona\_(t%C3%A4hdist%C3%B6)](https://fi.wikipedia.org/wiki/Leijona_%28t%C3%A4hdist%C3%B6%29) [↑](#footnote-ref-1)